title: Moavukaf muvugal (1) (trutca ke Levitan)
text: Levitan va muvugalaf patectoy djukalingeyer nume va mon decemoya trutca tikisa va bat cadim skuyur. Ke banyona, Moavukaf muvugal di vanpiyir tana lokotgrupafa is losanefa ke yambik. Va kuksa vawale aal dem muvugalaf toeem blafotaf is keraf kaatoer. Va sumefa wida mona vanmiae taya rokozwit, is va aalxo lingeyeno kan blafotafa uka vane zida. Isen vamoe bata kotcoba, faltaf kelt tir lize aftaf rujod ezad. Vucafa is dalafa is kiewatrakurevafa kseva ke bata trutca soe me tid adalafa gu giltaf grabom ke Levitan gimalsaves va lopibafa uka.